تورکیه سیلاح‌لی قوه‌لری‌نین باش قرارگاه رئیسی، ژنرال حلوصی آکار تورکیه-آذربایجان-گورجوستان سیلاحلی قوه‌لری رهبرلری‌نین گؤروشونده ایشتیراک ائتمک اوچون گورجوستانا سفر ائتدی.
پایتاخت تفلیس-ده ژورنالیست‌لره بیانات وئرن آکار دوست و قارداش اؤلکه گورجوستاندا اولدوغونا گؤره ممنون‌لوغونو دیله گتیردی.
ایکی قارداش اؤلکه تورکیه و آذربایجانین سیلاح‌لی قوه‌لری آراسین‌داکی امکداشلیغین ساده‌جه ایکی اؤلکه اوچون یوخ، بؤلگه اوچون ده اهمیت‌لی اولدوغونو قئید ائدن ژنرال آکار ایسترائژی طرفداش گورجوستان ایله ده امکداشلیغین داوام ائتدیگینی سؤیله‌‌دی.
ژنرال آکار داها سونرا آذربایجانین مدافعه ناظیری، ژنرال ذاکیر حسن اوف ایله گؤروشوب.
طرف‌لر مدافعه ساحه‌سینده موجود امکداش‌لیق مسئله‌لرینی موذاکیره ائدیب‌لر. گؤروشده وورغولانیب کی، بو، بؤلگه‌ده باریش و ثابت‌لییه اؤز تحفه سینی وئریر.
گؤروشده داغلیق قاراباغ موناقیشه‌سی، تروریزم و بولوجولوق ایله موباریزه‌دن ده بحث ائدیلیب.
ایکی طرف‌لی گؤروشلردن سونرا تورکیه‌نین سیلاح‌لی قوه‌لری‌نین باش قرارگاه رئیسی، ژنرال حلوصی آکار، آذربایجانین مدافعه ناظیری، ژنرال ذاکیر حسن اوف و گورجوستانین سیلاح‌لی قوه‌لری‌نین باش قرارگاه رئیسی، ژنرال ولادیمیر چاچیبایا آراسیندا اوچ ترف‌لی گؤروش باشلاییب.
گؤروشده اوچ اؤلکه آراسیندا حربی ساحه‌ده مؤجود و گله‌جک امکداش‌لیق مسئله‌لری موذاکیره اولونور.
گؤروشون سونوندا دایر سند ایمضالانماسی نظرده توتولوب.
